stanford-oval/wikipedia huggingface dataset:
Teatteri Metamorfoosi
Teatterin vaiheita

Vuonna 2004 Soile Mäkelä, Laura Mäkelä ja Davide Giovanzana tapasivat Padovassa, Italiassa kun he olivat työskentelemässä Donato Sartorin kanssa, ja työskentely johti teatteriryhmän perustamiseen. Ryhmä jatkaisi pedagogista ja teatraalista tutkimusta, jonka Jacques Lecoq aloitti. Teatteri Metamorfoosi ry. rekisteröitiin vuonna 2006.
Metamorfoosissa oli vuosina 2006-2012 lähtökohtana commedia dell’arte ja kokomaskit, sen jälkeen nukketeatteri ja esineteatteri (2009-2015). Sitä seurasivat (2013-2017) klovniesitykset. Klovnikautta taas seurasi toisella tapaa koominen bouffon (2015-2019).
Teatteri on toteuttanut sosiaalisia projekteja vanhusten, lasten, kehityshäiriöisten ja pakolaisten parissa, sekä konfliktialueilla Palestiinassa ja Burkina Fasossa.
2020-luvun alusta alkaen Metamorfoosin tavoitteena on ollut yhdistää sosiaaliset projektit taiteellisten päämäärien kanssa.
MasQue-festivaali

Kansainvälinen MasQue-naamiofestivaali järjestettiin joka toinen vuosi aikavälillä 2007-2015 Stoassa. Tarkoitus oli tuoda yhteen alan kotimaiset ja ulkomaiset tekijät sekä tehdä naamioteatteria tutuksi. 
Joka kerta festivaalin teema on ollut erilainen. Vuonna 2013 keskityttiin maailman pienimpään naamioon eli punaiseen nenään.
Aiheesta muualla

Teatteri Metamorfoosin verkkosivut
Turkoosisukkakolibri

| Turkoosisukkakolibri |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sukkakolibrit Eriocnemis
Laji::  godini
Kaksiosainen nimi
 Eriocnemis godini  (Bourcier, 1851) 
Katso myös
   Turkoosisukkakolibri Wikispeciesissä   Turkoosisukkakolibri Commonsissa 
Infobox OKNimi-testi OKIUCN-testi OK: 
Turkoosisukkakolibri (Eriocnemis godini) on äärimmäisen uhanalainen, mahdollisesti jo sukupuuttoon kuollut kolibrilaji. Sitä on tavattu Etelä-Amerikan Ecuadorissa ja mahdollisesti Kolumbiassa. Ainoa varma havainto on vuodelta 1850.
Kooltaan turkoosisukkakolibri on noin 11 cm. Koiras on pääosin väritykseltään kirkkaan vihreä. Sillä on sinivioletti kurkkulaikku ja alaperä sekä valkoiset ”sukat”. Turkoosisukkakolibrin siivet ja pyrstö ovat mustat. Naaraalla ei ole kurkkulaikkua ja sen väritys ei ole niin kirkas kuin koiraalla. Naaras on vatsastaan kullanvärisempi. Nokka on kummallakin sukupuolella suora ja musta. Turkoosisukkakolibrikoirasta ei voi sekoittaa muihin kolibreihin, naaras muistuttaa hohtosukkakolibrinaarasta, jolla on höyhenpuvussaan myös kanelinruskeaa.
Ainoa tavattu turkoosisukkakolibri eli laakson rinteillä 2 100–2 300 metrin korkeudessa. Turkoosisukkakolibrikannan kooksi arvioidaan alle 50 yksilöä. Suurin osa linnun elinympäristöstä on täydellisesti tuhoutunut metsänhakkuiden takia.
Tokoinranta

Tokoinranta (ruots. Tokoistranden) on puisto Helsingin Kalliossa Eläintarhanlahden rannalla. Etelässä puisto rajoittuu Eläintarhanlahteen ja pohjoisessa Eläintarhantiehen. Idässä se päättyy Hakaniemeen. Lännessä puisto rajoittuu Linnunlaulun vanhaan huvila-alueeseen ja päärataan.
Asfalttipäällysteinen kevyen liikenteen väylä kulkee puistoalueen pohjoisreunaa Eläintarhantien myötäisesti. Eläintarhanlahden ranta on pengerretty kivimuurilla. Eläintarhantien pohjoispuolella on Helsingin kaupunginteatterin rakennuskompleksi, jonka itäpuolella sijaitsee Helsingin sosiaaliviraston talo.
Tokoinrannan itäosassa on pieni lasten leikkipuisto sekä Miina Sillanpäälle omistettu pronssinen Soihtu-muistomerkki. Sen teki Aimo Tukiainen vuonna 1968. Länsikulmassa puolestaan sijaitsee Café Pirittan matala valkoinen tiilirakennus. Tokoinrannassa on ympäri vuoden runsaasti kansalaisten omaehtoista virkistystoimintaa. Loppukesäisin puistoon pystytetään Huvila-teltta Helsingin juhlaviikkojen tapahtumia varten.
Hakaniemen kohdalla puistoalue kaartuu Eläintarhanlahden rantaviivan mukaisesti lounaaseen jatkuen Säästöpankinrannan myötäisenä kapeana viheralueena Kaisaniemenlahden rantamille.
Tokoinranta nimettiin suomalaisen poliitikon ja työväenliikkeen alkuvaiheen keskeisen johtomiehen Oskari Tokoin mukaan vuonna 1968. Puisto rakennettiin vaiheittain täyttömaalle.
Tokoinrantaa elokuussa 2012.
Veneily

Aiemmin Tokoinrannassa on ollut kaupungin vuokraamia venepaikkoja rantakiinnityksellä. Vähäisen kysynnän vuoksi nämä kuitenkin poistettiin vuonna 2008. Tokoinrannalla on kaksi laituria, joista toinen on Hakaniemen venekerhon käytössä ja toinen on kaupungin vuokrapaikkoja. Hakaniemen venekerho on toiminut Tokoinrannassa vuodesta 1966.
Aiheesta muualla

Wikimedia Commonsissa on kuvia tai muita tiedostoja aiheesta .
Helsinginjuhlaviikot.fi
Omakaupunki.hs.fi (Arkistoitu – Internet Archive)
Hs.fi[vanhentunut linkki]
Tiikerivalmuska

| Tiikerivalmuska |
| --- | --- |
 Tiikerivalmuska
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Tricholomataceae
Suku::  Valmuskat Tricholoma
Laji::  pardinum  (Pers.), Quél
Infobox OKNimi-testi OK: 
Tiikerivalmuka (Tricholoma pardinum) eli pantterivalmuska on valmuskojen sukuun kuuluva laji. Se on myrkyllinen.
Ulkonäkö

Lakin muoto on nuorempana kupera ja myöhemmin laakeampi ja reunat kääntyvät alaspäin. Lakissa on harmaita suomuja, jotka muodostavat kehämäisesti raidallisia kuvioita. Jalka on tasapaksu. Jalka on valkoinen, kuten myös malto ja itiöpöly.
Elinympäristö

Tiikerivalmuska kasvaa ryhmissä. Sitä esiintyy sekametsissä.
Trikomoniaasi

Papa-kokeella paljastunut trikomoniaasi. Trichomonas vaginalis on havaittavissa kuvan oikeassa yläreunassa.
Trikomoniaasi on seksitauti. Se on kansainvälisesti hyvin yleinen mutta Suomessa harvinaistunut. Sairauden aiheuttaa Trichomonas vaginalis -niminen loinen, joka voi esiintyä emättimessä, virtsaputkessa tai eturauhasessa.
Trikomoniaasi on useimmiten oireeton tai lieväoireinen. Se saattaa johtaa esimerkiksi virtsaputki- ja emätintulehduksiin. Mahdollisia oireita ovat pahanhajuinen, runsas valkovuoto, limakalvojen kirvely ja dysuria eli kivulias tai muuten vaikeutunut virtsaneritys.
Trikomoniaasi voidaan todeta ottamalla naiselta irtosolunäyte tai valkovuotonäyte. Mieheltä näyte voidaan ottaa virtsaputken eritteestä.
Trikomoniaasia voidaan hoitaa metronidatsolilla. WHO on arvioinut sairauden maailman yleisimmäksi sukupuolitaudiksi.
Hoitamattomana trikomoniaasia lisää eturauhasen syöpäriskiä 40 %.
The Cleansing

| The Cleansing Immortal Souls |
| --- | --- | --- |

EP-levyn tiedot
 Äänitetty : helmikuu 2000
 Julkaistu: 2000
 Tuottaja(t): Manu Lehtinen
 Tyylilaji: melodinen death metal "winter metal"
 Kesto: 17.28
 Levy-yhtiö: Little Rose Productions
Immortal Soulsin muut julkaisut
| Divine Wintertime (EP) 1998 | The Cleansing 2000 | Under the Northern Sky 2001 |
The Cleansing on kokkolalaisen Immortal Souls -yhtyeen toinen EP, joka julkaistiin Little Rose Productions -levymerkillä vuonna 2000. Divine Wintertime -EP:n tapaan The Cleansing äänitettiin Studio Watercastlessa, Jyväskylässä helmikuussa 2000[lähde? ]. Teknisestä avusta vastasi jälleen Arttu Sarvanne, mutta EP:n tuottajana toimi Little Rose Productionsin Manu Lehtinen.
The Cleansing -EP julkaistiin niin sanotusti maistiaisena vuotta myöhemmin seuranneesta debyyttialbumista Under the Northern Sky, jolta EP:llä on myös mukana suoraviivainen ja tarttuvia kertosäkeitä sisältävä kappale "The Cleansing". A. Särkioja on kertonut keksineensä kappaleen psyykkistä puhdistautumista käsittelevän teeman saunassa, mistä on perujaan aloitussäe "Out from the darkened night, into the burning hot cleansing steam." Kappaleet "Until" ja "Prophet" ovat uudelleensovitettuja versioita Reflections of Doom -demokasetin kappaleista. Demon doom metal -elementit on vaihdettu yhtyeen modernimpaan, nopeaan ja melodiseen ilmaisuun. "Icebound" oli äänitetty myös debyyttialbumia varten, mutta tuottajan ja yhtyeen päätöksellä jätettiin lopulta pois ja julkaistiin EP:llä. "Iceboundin" idean A. Särkioja kertoo tulleen ajatuksesta kapeista ja sulkeutuneista mielistä sekä rajusta lähellä kuolemaa olleesta kokemuksesta, joka tarvitaan havahduttamaan nukkuva mieli näkemään tilanteensa.
Kappaleet

The Cleansing – 4.07 (säv. A. Särkioja, san. E. Särkioja)
Until – 4.11 (säv. E. Särkioja, san. A. Särkioja)
Prophet – 4.30 (säv. A. Särkioja, san. E. Särkioja)
Icebound – 4.40 (säv. E. Särkioja)
Kokoonpano

Aki Särkioja – murinalaulu, basso
Esa Särkioja – kitara
Pete Loisa – kitara
Jupe Hakola – rummut
Aiheesta muualla

The Cleansing Discogsissa. (englanniksi)
Albumi The Cleansing Encyclopaedia Metallum -sivustolla (englanniksi)
Trikolori

Ranskan lippu
Trikolori on lippu, joka pääosin muodostuu kolmesta yhtäsuuresta erivärisestä kentästä. Trikolori erisnimenä tarkoittaa Ranskan lippua, joka oli ensimmäinen trikolori. Yleisnimenä se on mikä tahansa kolmivärinen lippu, kuten esimerkiksi Italian lippu, Venäjän lippu, Saksan lippu ja Jemenin lippu, joka on myös panarabialaisuuden trikolori. Kentät voivat olla kummassa asennossa tahansa, sekä vaaka- että pystyasennossa.
The Classical Conspiracy

| The Classical Conspiracy Epica |
| --- | --- | --- |

Livealbumin tiedot
 Julkaistu: 8. toukokuuta 2009
 Tyylilaji: sinfoninen metalli
 Kesto: 143.56
 Levy-yhtiö: Nuclear Blast
Listasijoitukset
 : 23. : 23.
Epican muut julkaisut
| The Divine Conspiracy 2009 | The Classical Conspiracy 2009 | Design Your Universe 2009 |
The Classical Conspiracy on alankomaalaisen sinfonista metallia soittavan Epica-yhtyeen vuonna 2009 ilmestynyt kaksilevyinen livealbumi. Albumi äänitettiin Miskolcissa Unkarissa 14. kesäkuuta 2008, ja Nuclear Blast julkaisi sen seuraavana vuonna 5. toukokuuta. Albumilla Epica esittää omien kappaleittensa lisäksi cover-versioita taidemusiikin ja elokuvamusiikin kappaleista.
Albumilla Epica esiintyi Zsolt Regosin johtaman 40-henkisen orkesterin ja 30-henkisen kuoron kanssa, jotka koostuivat unkarilaisista muusikoista.
Albumi oli Epican ensimmäinen, jossa yhtyeen varsinaisena rumpalina oli Ariën van Weesenbeek, ja viimeinen, jossa kitaristina oli Ad Sluijter.
Kappaleet

| --- | --- |
 CD 1 Palladium – 3.46  Dies Irea – 2.15  Ombra Mai Fu – 3.06  Adagio – 9.02  Spider-Man Medley – 4.16  Presto – 3.06  Montagues and Capulets – 2.11  The Imperial March – 3.25  Stabat Mater Dolorosa – 4.31  Unholy Trinity – 3.11  In the Hall of the Mountain King – 3.11  Pirates of the Caribbean Medley – 6.44  Indigo – 2.04  The Last Crusade – 4.18  Sensorium – 5.08  Quietus – 4.22  Chasing the Dragon – 8.03  Feint – 4.34 :  CD 2 Never Enough – 5.37  Beyond Belief – 5.28  Cry for the Moon – 7.44  Safeguard to Paradise – 3.59  Blank Infinity – 4.45  Living a Lie – 5.24  The Phantom Agony – 10.30  Sancta Terra – 5.11  Illusive Consensus – 5.45  Consign to Oblivion – 12.06
Arvostelut

About.com:
Allmusic:
Imperiumi: 9½/10
Aiheesta muualla

The Classical Conspiracy Discogsissa. (englanniksi)
Albumi The Classical Conspiracy Encyclopaedia Metallum -sivustolla (englanniksi)
Trikofagia

Trikofagia tarkoittaa hiusten syömistä, jota saattaa esiintyä trikotillomanian yhteydessä. Trikotillomaanikot, joilla esiintyy trikofagiaa, ovat muita todennäköisemmin miespuolisia ja kärsivät vakavammasta trikotillomaniasta. Hiusten syöminen tunnettiin ilmiönä lääketieteessä jo 1700-luvun lopussa, jolloin ranskalainen lääkäri kuvasi sen elimistöön muodostaman trikobesoaarin eli hiuspallon 16-vuotiaalla pojalla.
Tomun taikuri

| Tomun taikuri: runoja> Al-A’mál ash-shi’riyya 1–3 |
| --- | --- |

Alkuperäisteos
Kirjailija:  Adonis (runoilija)
Kieli:  arabia
Genre:  runous
Kustantaja:  Dár al-Madá
Julkaistu:  1996
Suomennos
Suomentaja:  Jaakko Hämeen-Anttila
Kustantaja:  Otava
Julkaistu:  2007
Ulkoasu:  sidottu
Sivumäärä:  224
ISBN:  978-951-1-21875-3
Löydä lisää kirjojaKirjallisuuden teemasivulta
Tomun taikuri on valikoima syyrialaisen runoilijan Adoniksen runoja, jotka on kääntänyt Jaakko Hämeen-Anttila. Suomennosvalikoima ilmestyi vuonna 2007 Otavan kustantamana, ja se perustuu Adoniksen koottuihin runoihin (al-A’mál ash-shi’riyya 1–3, Damaskos 1996.)
Aiheesta muualla

Annukka Peura: Myyttien ja arvoitusten runoilija. Kiiltomato.net 20.10.2007.
Jukka Petäjä: Vieraiden sanojen outo ratsumies (Arkistoitu – Internet Archive). Helsingin Sanomat 6.1.2008.
Timothy Kitum

| Mitalit> Maa:  Kenia.Miesten yleisurheilu.Olympialaiset  | Mitalit> Maa:  Kenia.Miesten yleisurheilu.Olympialaiset  | Mitalit> Maa:  Kenia.Miesten yleisurheilu.Olympialaiset  | Maa:  Kenia> Miesten yleisurheilu. |
| --- | --- | --- | --- |
|  Pronssia | Lontoo 2012 | 800 metriä |  |
Timothy Kitum (s. 20. marraskuuta 1994 Marakwet, Rift Valley) on kenialainen keskimatkojen juoksija.
Lillen alle 18-vuotiaiden MM-kilpailuissa 2011 Kitum saavutti pronssia 800 metrin juoksussa ajalla 1.44,98. Saman vuoden nuorten Kansainyhteisön kisoissa hän voitti alle 18-vuotiaiden 800 metriä ajalla 1.49,32.
Istanbulin sisäratojen MM-kilpailuissa 2012 Kitum karsiutui 800 metrin välierissä. Hän sai samana vuonna hopeaa Barcelonan alle 20-vuotiaiden MM-kilpailujen 800 metrillä ajalla 1.44,56. Lontoon olympialaisissa Kitum saavutti pronssia nuorten Kenian ennätysajalla 1.42,53.
Kitum sijoittui 800 metrillä neljänneksi Afrikan kisoissa 2015. Hän kuului Kenian joukkueeseen, joka sai IAAF World Relays -kilpailuissa hopeaa 4 × 800 metrin viestissä 2017.
Kitumin puoliso on yleisurheilun olympiavoittaja ja maailmanmestari Faith Kipyegon. Heillä on kesäkuussa 2018 syntynyt tytär.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 1.42,53 | Lontoo | 9. elokuuta 2012 |
| 1 000 m | 2.17,62 | Ostrava | 26. toukokuuta 2015 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 800 m | 1.45,96 | Liévin | 14. helmikuuta 2012 |
Lähde
Todiste

Todiste on oikeustieteessä näyte rikossyytteen tai tapahtuman tueksi.
Tomusokeri

Tomusokeria.
Tomusokeri eli pölysokeri eli puuterisokeri on erittäin hienoksi jauhettua sokeria. Tomusokeria käytetään muun muassa leivonnaisten koristeluun siivilöimällä sitä leivonnaisten päälle sekä kuorrutteiden ainesosana.
Tomusokeri on valmistettu kidesokerista jauhamalla. Jauhetun kidesokerin lisäksi tomusokeri sisältää paakkuuntumisen estämiseen tärkkelystä, mm. perunatärkkelystä. Tomusokeria on myös saatavilla maustettuna.
Ruokotomusokeri on sokeriruo’on varsista erotettua ja hienoksi jauhettua sokeria. Nesteeseen sekoitettuna sen väri muistuttaa vaaleaa toffeeta.
Aiheesta muualla

Kuvia tai muita tiedostoja aiheesta Tomusokeri Wikimedia Commonsissa
Tilaton väestö

Mäkitupalaisasutusta Tammelassa vuonna 1928.
Tilaton väestö, tilattomat eli maattomat on se Suomen osalta historiallinen osa maaseudun väestöä, jolla ei ollut omistuksessaan maata, vaan joka sai elantonsa muulla tavoin. Kausitöillä elantonsa hankkivista tilattomista käytettiin heidän marginaalista asemaansa kuvaavia suorasukaisia nimityksiä, kuten irtain työväki tai kylänloppulaiset. Jälkimmäinen nimitys kuvaa sitä, että heidät sijoitettiin kirkon ylläpitämissä dokumenteissa, kuten rippikirjoissa, kylän muun, taloittain luetellun väen jälkeen. 1800-luvun lopun Suomessa tilattomia oli noin neljännes maaseudun kotitalouksista.
Tilattomiin luettiin maanvuokraajat eli arentimiehet, mäkitupalaiset, muonamiehet, itselliset ja loiset, lyhyesti kuvaillen seuraavanlaiset ryhmät:
Lampuodit eli tilanvuokraajat, jotka viljelivät kokonaista tilaa, joka kuitenkin oli hallinnollisesti päätilan alainen. 1800-luvulla sai alkunsa uusi lampuotien ryhmä, virkatalojen vuokraajat eli arrendaattorit.
Torpparit, jotka asuivat ja viljelivät tilanomistajilta vuokraamaansa tilan osaa eli torppaa.
Mäkitupalaiset, jotka yleensä asuttivat pieniä mökkejä tilanomistajien mailla; toisin kuin torppiin, mäkitupiin ei kuulunut viljelysmaata.
Itselliset asuivat mäkitupalaisten tavoin omissa mökeissään, jotka usein sijaitsivat kylän laitamille yhteismaalle muodostuneessa mökkiryhmässä.
Muonamiehinä eli muonatorppareina teki talvisin taloissa työtä "talon ruuassa"  mäkitupalaisia, jotka näin ansaitsivat rahapalkkaa muutamalla viikoittaisella työpäivällä.
Loiset eli kestit olivat maaseudun alimman statuksen työväkeä, johon kuuluvat eivät omistaneet asuntoa vaan asuivat työnantajiensa tarjoamissa tiloissa.
Kirjallisuutta

Miettinen, Riikka & Viitaniemi, Ella: Reunamailla : tilattomat Länsi-Suomen maaseudulla 1600-1800.  Helsinki:  Suomalaisen Kirjallisuuden Seura, 2018.  ISBN 978-951-858-014-3.
Rasila, Viljo, Jutikkala,Eino & Mäkelä-Alitalo Anneli (toim.): ”Palkolliset ja tilaton väestö (kirj. Jorma Wilmi)”, Suomen maatalouden historia 1: Perinteisen maatalouden aika esihistoriasta 1870-luvulle.  Helsinki:  Suomalaisen Kirjallisuuden Seura, 2003.
Tilattoman väestön alakomitea

Tilattoman väestön alakomitea oli vuosina 1901–1906 Suomessa toiminut asiantuntijaelin, joka kartoitti tilastollisella kyselytutkimuksella Suomen maaseudun ruokakuntien taloudellista tilaa. Alakomitean työn ansiosta Suomessa pystyttiin ensimmäistä kertaa luotettavasti selvittämään maaseudun torpparien ja tilattoman väestön lukumäärät kunnittain.
Alakomitea perustettiin keväällä 1901. Se toimi kuntien Tilattoman väestön lainarahastosta saamien varojen käyttöä tutkineen Tilattoman väestön komitean alaisuudessa asiantuntijaelimenä. Lainarahaston varoja käytettiin maan hankkimiseen tilattomalle väestölle ja sen rahoituksen turvin perustettiin Suomeen vuoden 1917 loppuun mennessä yhteensä noin 7 500 viljelys- ja asuntotilaa, joiden yhteenlaskettu pinta-ala oli noin 147 000 hehtaaria. Tilattoman väestön alakomitea siirsi pian itse pääkomitean toissijaiseen asemaan. Varsinaista tilattoman väestön komiteaa johti Suomen kenraalikuvernöörin apulainen Nikolai Šipov. Alakomitean sihteerinä toimi Hannes Gebhard.
Alakomitea järjesti vuonna 1901 kyselytutkimuksen maaseudun ruokakuntien taloudellisista oloista. Tutkimuksen otospäiväksi valittiin 1. syyskuuta 1901 ja kyselyn tilastollisena yksikkönä olivat ruokakunnat. Kuntiin lähetettiin kyselykaavakkeet, joissa kysyttiin ruokakunnan päämiehen elinkeinoa ja asemaa, ruokakunnan jäsenlukua, asuinoloja sekä ruokakunnan hallussa olleen pellon ja luonnonniityn kokoa ja karjan lukumäärää. Osa tiedoista täytettiin kunnissa suoraan manttaalikirjoihin pohjautuneiden veroluetteloiden perusteella ja osan taas keräsivät kuntien valitsemat tietojen kerääjät haastattelemalla ruokakuntia. Palautetut kaavakkeet käsitteli erityinen alakomitean yhteyteen perustettu tilastollinen toimisto.
Tilattoman väestön alakomitean työ jäi kesken, kun se lakkautettiin vuonna 1906. Alakomitean työtä jatkoi sen jälkeen perustettu agraarikomitea. Alakomitean keräämän aineiston pohjalta julkaistiin vuodesta 1908 alkaen joukko tieteellisiä tutkimuksia. Alakomitean tekemä kyselytutkimus oli Suomen suurin tilastoselvitys ennen vuonna 1950 suoritettua väestölaskentaa. Tutkimusaineistoa käytettiin muun muassa apuna myöhemmissä asutus- ja maauudistushankkeissa.
Tilattoman väestön alakomitean arkisto sijaitsee Kansallisarkistossa ja sen avulla on myöhemmin tutkittu Suomen maaseudun asutuksen ja maanviljelyn rakennetta 1900-luvun alussa. Arkistossa on 221 kunnasta tulleet vastaukset.
Kirjailija Väinö Linnan Täällä Pohjantähden alla -romaanitrilogian toisessa osassa kartanon paronin Suomen sisällissodan aikana murhanneet punaiset esittäytyvät tilattoman väestön alakomitean edustajina tullessaan kartanoon etsimään aseita.
Alakomitean työhön liittyviä julkaisuja

Tilattoman väestön alakomitea : tilastollinen tutkimus yhteiskunta-taloudellisista oloista Suomen maalaiskunnissa. Tilattoman väestön alakomitea 1901–1910
Tilattoman väestön lainarahasto. Mietintö / Tilattoman väestön alakomitea n:o 1. Helsinki 1901
Kruununmetsämaitten asuttamisesta. Mietintö / Tilattoman väestön alakomitea n:o 2. Helsinki 1904
Hannes Gebhard : Yhteiskuntatilastollinen kartasto Suomen maalaiskunnista v. 1901 : tilattoman väestön alakomitean kokoaman ainehiston nojalla. Suomen Maantieteellinen seura, Helsinki 1908 (ilmestyi suomen, ranskan ja ruotsin kielellä)
Hannes Gebhard : Viljellyn maan ala ja sen jakautuminen Suomen maalaiskunnissa v. 1901. Tilastollinen tutkimus yhteiskunta-taloudellisista oloista Suomen maalaiskunnissa / Tilattoman väestön alakomitea v. 1901, 3. Helsinki 1908
Hannes Gebhard : Asunto-olot Suomen maalaiskunnissa v. 1901. Tilastollinen tutkimus yhteiskunta-taloudellisista oloista Suomen maalaiskunnissa / Tilattoman väestön alakomitea v. 1901, 2. Helsinki 1910
Hannes Gebhard : Maanviljelysväestö sen suhde muihin elinkeinoryhniin ja sen yhteiskunnallinen kokoonpano Suomen maalaiskunnissa v. 1901 – Jordbruksbefolkningen, dess förhållande till andra yrkesgrupper och dess sammansättning i Finlands landskommuner år 1901. Tilastollinen tutkimus yhteiskunta-taloudellisista oloista Suomen maalaiskunnissa / Tilattoman väestön alakomitea v. 1901, 1. Helsinki 1913
Hannes Gebhard : Työväenperheitten asunto- ja maataloudellisia oloja. Tilastollinen tutkimus yhteiskunta-taloudellisista oloista Suomen maalaiskunnissa / Tilattoman väestön alakomitea v. 1901, 5. Helsinki 1916
J. H. Vennola : Maanomistus Suomen maalaiskunnissa 2. Tilastollinen tutkimus yhteiskunta-taloudellisista oloista Suomen maalaiskunnissa v. 1901 / Tilattoman väestön alakomitea, 6. Helsinki 1917
H. Paavilainen : Karjan- ja porojen omistus Suomen maalaiskunnissa v. 1901 sekä vertailuja ulkomaiden vastaaviin oloihin. Tilastollinen tutkimus yhteiskuntataloudellisista oloista Suomen maalaiskunnissa / Tilattoman väestön alakomitea v. 1901, 4. Helsinki 1918
Triggerfinger (kappale)

| ”Triggerfinger” Donkeyboy ft>  Kiesza |
| --- | --- | --- |

Singlen tiedot
 Julkaistu: 23. elokuuta 2013
 Tuottaja(t): Simen & Espen
 Tyylilaji: pop
 Kesto: 03.10
 Levy-yhtiö: Warner Music Norway
Donkeyboyn muut singlet
| ”Pull of the Eye” 2012 | ”Triggerfinger” 2013 | ”Crazy Something Normal” 2014 |
Kieszan muut julkaisut
|   | ”Triggerfinger” 2013 | ”Hideaway” 2014 |
Triggerfinger on norjalaisyhtye Donkeyboyn kappale, jolla duetoi kanadalainen artisti Kiesza. Sen julkaisi singlenä Warner Music Norway 23. elokuuta 2013. Kappaleelle on tehty myös singlen julkaisupäivänä julkaistu musiikkivideo, joka kuvattiin Lontoossa.
Kappalelista

Digital Download
1. Triggerfinger - 3:10
Listasijoitukset

| Lista | Sijoitus |
| --- | --- |
Suomi (Suomen virallinen lista): 9
Trikonodontit

| Trikonodontit |
| --- | --- |
 Erilaisia trikonodontteja. Vasemmalta oikealle, ylhäältä alas: Repenomamus, Volaticotherium, Yanoconodon ja Jeholodens.
 Jurakausi – Liitukausi  190–70 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  †Trikonodontit Triconodonta/Eutriconodonta
Katso myös
   Trikonodontit Commonsissa 
Infobox OKNimi-testi OK: 
Trikonodontit (Triconodonta/Eutriconodonta) oli varhaisiin nisäkkäisiin kuuluva lahko, joka eli jurakaudelta liitukaudelle Lauraasian mantereella ja Afrikan pohjoisosassa. Lahkon lajit olivat yleensä kissan kokoisia ja luultavasti petoeläimiä. Lahkoon kuuluvia heimoja ovat Triconodontidae, Jeholodentidae ja joissakin yhteyksissä myös Amphilestidae ja Gobiconodontidae.
Aiheesta muualla

http://rspb.royalsocietypublishing.org/content/277/1679/237.abstract (englanniksi)